Document ID: 32000D0112

32000D0112
L 033/21
SLUŽBENI LIST EUROPSKE UNIJE
ODLUKA KOMISIJE
od 14. siječnja 2000.
o detaljnijem određivanju distribucije zaliha antigena između banaka antigena osnovanih u okviru aktivnosti Zajednice u vezi sa zalihama cjepiva protiv slinavke i šapa i o izmjeni odluka Komisije 93/590/EZ i 97/348/EZ
(priopćena pod brojem dokumenta C(2000) 1)
(Tekst značajan za EGP)
(2000/112/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 91/666/EZ od 11. prosinca 1991. o uspostavljanju zaliha cjepiva Zajednice protiv bolesti slinavke i šapa (1), kako je zadnje izmijenjena Odlukom Vijeća 1999/762/EZ (2), a posebno njezin članak 7.,
budući da:
(1)
u skladu s člankom 7. Odluke Vijeća 91/666/EEZ, Komisija donosi detaljan plan u pogledu distribucije zalihe antigena između banaka antigena;
(2)
članak 3. Odluke Komisije 93/590/EZ od 5. studenoga 1993. za kupovinu antigena slinavke i šapa od strane Zajednice u okviru mjera Zajednice u vezi sa zalihama cjepiva protiv bolesti slinavke i šapa (3), kako je zadnje izmijenjena Odlukom 95/471/EZ (4) donosi odredbe da se navedeni antigen skladišti na tri specifične lokacije;
(3)
Odluka Komisije 97/348/EZ od 23. svibnja 1997. o kupovini za Zajednicu antigena slinavke i šapa, te o recepturi, proizvodnji, punjenju u bočice i distribuciji cjepiva protiv slinavke i šapa (5), uređuje pojedinosti o distribuciji novonabavljenog antigena za određene banke antigena;
(4)
na temelju Odluke 2000/111/EZ (6) Komisija je odredila proizvođača Merial SAS iz Pirbrighta u Velikoj Britaniji kao treću banku antigena te je donijela odredbe za prijenos antigena iz banke koja više nema ulogu banke antigena;
(5)
u pogledu količina i vrsta uskladištenih antigena u određenoj banci antigena, potrebno je uzeti u obzir novu situaciju, a radi jasnoće, ove se količine i vrste antigena moraju popisati za svaku novoodređenu banku antigena;
(6)
odredbe članka 3. Odluke 93/590/EZ te članka 5. Odluke 97/348/EZ nisu primjenjive na novonastalu situaciju te se moraju opozvati;
(7)
mjere iz ove Odluke usklađene su s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Količine i vrste antigena pohranjene u okviru pričuva antigena za slinavku i šap u Zajednici, distribuiraju se između određenih banaka antigena u skladu s odredbama iz Priloga.
Članak 2.
1. Članak 3. Odluke 93/590/EZ se stavlja izvan snage.
2. Članak 5. Odluke 97/348/EZ se stavlja izvan snage.
Članak 3.
Ova se Odluka primjenjuje od 1. veljače 2000.
Članak 4.
Ova je Odluka upućena državama članicama.
Sastavljeno u Bruxellesu 14. siječnja 2000.

Labels: 7
18
6
0